《过海阳冯明府归山却寄》
明代·林大春

五载幽居隔凤城，诸君徒尔听徽声。何知郭里弦歌地，偏得风前缓步行。

碧海停舟今日事，青宵挈榼古人情。酒馀不别空归去，坐见金山逐望生。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。